מיקלוש ליגטי

מיקלוש ליגטי, (במקור מוריץ לוי, בהונגרית: Ligeti Miklós; בודה, 19 במאי 1871<ref></ref> – בודפשט, 10 בדצמבר 1944) היה פסל יהודי-הונגרי, מן המפורסמים בין פסלי האימפרסיוניזם ההונגרי של המאה ה-19 והמאה ה-20.

== ביוגרפיה ==
מיקלוש ליגטי נולד במשפחה יהודית, בנם של שמואל לוי ויוהנה גיידושק. תחילה למד אצל הפסל ההונגרי המפורסם אליוש שטרובל ואחר כך נסע ללמוד במערב: בווינה ובפריז. בפריז למד גם ציור, באקדמיה ז'וליאן, אך תרומתו כפסל הייתה משמעותית יותר. הוא יצר אנדרטאות, פסלי דיוקן ודקורציה של בניינים.

עבודתו של אוגוסט רודן השפיעה רבות על יצירתו של ליגט, ועם התקרב סוף המאה לבשו יצירותיו אופי אימפרסיוניסטי. יצירותיו ודיוקנאותיו שגולפו משיש או ניצוקו בארד מאופיינים בעושר של צורה ובאפקטי אור מסתוריים. בנוסף לפסלים קטנים ואינטימיים יותר, הוא מילא תפקיד מרכזי בפיסול הדקורטיבי של בניינים (למשל: בניין הפרלמנט, בניין הביטוח האדריאטי, ארמון גרשם).

הפסל המפורסם ביותר שלו הוא אנונימוס בפארק העירוני של בודפשט (1903). הפקיד וההיסטוריון האנונימי, ששום תיאור שלו לא שרד, עוצב על ידי סיגטי בברונזה בגלימת נזיר וברדס משוך על ראשו. אור מסתורי נופל על הדמות דרך הבליטות הרבות של הפסל. פסל נוסף שלו נחנך גם הוא בפארק העירוני חמש שנים אחר כך: יורש העצר רודולף, נסיך הכתר של אוסטריה בחליפת הציד. בשנת 1907, פיסל את אליזבת ("סיסי"), נסיכת בוואריה, אשת פרנץ יוזף הראשון, קיסר אוסטריה. הפסל נחצב משיש לבן והוצב בעיר סגד. לאחר מכן פיסל בעיקר אנדרטאות ציבוריות שנעשו ברוח "הסגנון האקדמי", אך גם ביניהן ישנן כאלה שראויות לתשומת לב.

ב־29 במאי 1909 נשא לאישה את הדוויג קֶרְן (Kern Hedvig) בבודפשט.<ref></ref>

כשראה את המחסור בחומרים לאחר מלחמת העולם הראשונה, ובטוח בעצמו לאחר הצלחת תערוכתו בשנת 1913, הקים ליגטי מפעל לקרמיקה באנגיאלפלד בשנת 1920 ביחד עם המהנדס הכימי לאיוש פטריק.<ref></ref>
פסל ישן/חדש של הגברת דרי (2010)
בשנת 1935, הוצב פסל השחקנית "גברת דרי" בגן הורבאט ברובע 1 של בודפשט (בצד של בודה). הפסל הנציח את השחקנית בשמלה שתאמה את סגנון התקופה עם גיטרה בידיה. הפסל נפגע, נהרס ופורק במלחמת העולם השנייה, אך העתקי החרסינה שלה בייצור תעשיית החרסינה של הרנד היו פופולריים. בשנת 2010 היצירה של מיקלוש ליגטי, פסל השיש הלבן, שוחזר בגודל מלא, על ידי פסל מ- בוטונד פולגאר.<ref>[https://mult-kor.hu/20100922_ujjaszuletett_deryne_budai_szobra Újjászületett Déryné budai szobra] Múlt-kor, 2010. szeptember 22.</ref>

האנדרטה ההרואית של ארטילריה רתומה לסוסים נחנכה בשנת 1937 בבודפשט, בכיכר דוז'ה ג'רג' של ימינו. גם יצירה זו נפגעה במלחמת העולם השנייה, ובשנת 1960 פורקה לבסוף.

השיגדון הפריע לעבודתו, אך הוא עבד ממש עד מותו. במרץ 1944 עבר כמה ניתוחים גדולים בסנטוריום פאשור. מצבו לא השתפר והוא נפטר ב-10 בדצמבר באותה השנה.<ref></ref> בשל תנאי המלחמה, לא היה ניתן לקבור אותו תחת הפסל אנונימוס, כרצונו.

== עבודותיו (מבחר) ==
<gallery class="center">
קובץ:Ligeti Miklós Éva.jpg|מיקלוש ליגטי: חווה
קובץ:Anonymus.JPG|פסל אנונימוס (הונגריה) הפארק העירוני של בודפשט, טירת ויידהוניאד, 1903
קובץ:Miklós Ligeti- Rudolf, Crown Prince of Austria.jpg|פסל של רודולף, יורש העצר בפארק העירוני, 1908 .
קובץ:Hungary szeged elisabeth 2.jpg|פסל הנסיכה אליזבת (סיסי) בסגד
</gallery>
* חווה (1897) (שיש, גובה 54 ס"מ; הגלריה הלאומית ההונגרית, בודפשט)
* דיוקן יוז'ף ריפל-רונאי (1901) (ארד, גובה 45 ס"מ; הגלריה הלאומית של הונגריה, בודפשט)
* נשיקה / אהבה (1901) (שיש, גובה 62 ס"מ; הגלריה הלאומית של הונגריה, בודפשט)
* דיוקן בלה איוואני-גרינוולד (1901)
* אנונימוס: פסל ציבורי (1903) (ארד, גובה 190 ס"מ; הפארק העירוני, בודפשט)
* גברת קוסטולני קאן גיולה (1905) (ארד, גובה 55 ס"מ; הגלריה הלאומית של הונגריה, בודפשט)
* פסל הנסיכה אליזבת: פסל ציבורי (1907) (שיש, סגד)
* פסל של רודולף, יורש העצר: פסל ציבורי (1908) הפארק העירוני, בודפשט.

== לקריאה נוספת ==
* לקסיקון קטן הונגרילאומנות. בודפשט :, 2002. הפסל מיקלוש ליגטי ראה עמ' 216. 
* [https://web.archive.org/web/20050819172035/http://kapoli.hu/ligeti1.html מיקלוש ליגטי באתר של מוזיאון וגלריה קפולי]
* [https://web.archive.org/web/20070929100126/http://hungart.euroweb.hu/magyar/l/ligeti_m/index.html מיקלוש ליגטי באתר האמנויות היפות בהונגריה]
* [https://web.archive.org/web/20070926225722/http://www.mke.hu/lyka/04/255-264-ligeti.htm בלה לאזאר: מיקלוש ליגטי] (אמנות, 1905, מס '4)
* [https://web.archive.org/web/20070918123434/http://www.vigilia.hu/2002/10/prohaszka.html לאסלו פרוהאסקה: היצירות הכנסיתית של מיקלוש ליגטי]
* [https://web.archive.org/web/20070927223600/http://www.budapest-photo.hu/Ligeti%20Miklos%20szobrasz%20muvei.htm עבודות של מיקלוש ליגטי בבודפשט אתר "בתמונות"]
* לקסיקון יהודי הונגרי. [http://mek.oszk.hu/04000/04093/html/0543.html מיקלוש ליגטי]

== קישורים חיצוניים ==

== הערות שוליים ==

קטגוריה:פסלים הונגרים
קטגוריה:פסלים יהודים
קטגוריה:פסלים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:בוגרי אקדמיה ז'וליאן
קטגוריה:בודה (עיר): אישים
קטגוריה:הונגרים שנולדו ב-1871
קטגוריה:הונגרים שנפטרו ב-1944